Nikolaj Lie Kaas

Nikolaj Lie Kaas (født 1973) er en dansk skuespiller og regissør. 

Han debuterte som tenåring i Søren Kragh-Jacobsens film Gutta fra St.Petri i 1991, som han mottok både Bodil-og Robertprisen for beste mannlige birolle for. 

Kaas har senere hatt roller i blant annet Idiotene, Elsker deg for evig og Dirch samt i flere TV-serier. Han har i tillegg opptrådt som sanger i duoen Nik & Ras sammen med Rasmus Bjerg.

 Bakgrunn og familie 
Kaas ble født i Rødovre som sønn av skuespiller Preben Kaas og skuespiller og forfatter Anne Mari Lie.
Han har fire halvsøsken på farens side, blant dem komponisten Jeppe Kaas. Foreldrene gikk fra hverandre i 1975, og Kaas vokste deretter opp hos sin mor og mormor i Rødovre.

Kaas' mormor og mor var begge medlemmer av Jehovas vitner, og selv om moren trådte ut av bevegelsen som 18-åring, vokste Kaas opp i et uttalt religiøst hjem. Kaas selv har aldri vært en del av kirken.

I 1979 ga Anne Mari Lie ut boken Fløde 2 om om samlivet med Preben Kaas, som var preget av alkohol og vold. Kaas' far døde i mars 1981, etter antatt selvmord, uten at Kaas hadde hatt noe kontakt med ham. Bare åtte år senere, i 1989, begikk Kaas' mor selvmord, og han ble foreldreløs 16 år gammel. 

 Karriere 

 1991–2002: Debut, Blinkende lykter, Elsker deg for evig 
Kaas fikk sin filmdebut i 1991 som 17-åring i filmen Gutta fra St.Petri i regi av Søren Kragh-Jacobsen. I filmen, som er løst basert på historien om Churchill-klubben, en av de første danske motstandsgruppene under andre verdenskrig, spilte Kaas blant andre mot Tomas Villum Jensen, Christian Grønvall og Karl Bille. For rollen som Otto Hvidmann vant Kaas sine første Bodil- og Robert-priser i kategorien beste mannlige birolle i 1992.

Kaas medvirket i filmen Min fynske barndom i 1993, hvor han spilte hovedpersonen Carl Nielsen som ung. Han var imidlertid langt fra tilfreds med sin egen prestasjon i filmen og besluttet seg for å søke seg inn på Statens Teaterskole i København, hvor han kom inn i 1994.

Han ble ferdigutdannet i 1998 og var deretter med i teaterforestillinger ved Det Kongelige Teater i Den vægelsindede, Ivanhoe og for tittelrollen i Peer Gynt i 2002 mottok han Årets Reumert for beste mannlige hovedrolle. I 1998 var han også med i Lars von Triers dogmefilm Idiotene, og for sin prestasjon som den unge Jeppe mottok han sin andre Bodilpris for beste mannlige birolle året etter.

I 1999 medvirket han i Lasse Spang Olsens action-komedie I Kina spiser de hund, hvor han spilte kokken Martin. Året etter spilte han Stefan i Anders Thomas Jensens regidebut Blinkende lykter sammen med Søren Pilmark, Ulrich Thomsen og Mads Mikkelsen.  I 2000 var han også med i DR-miniserien Edderkoppen. I 2001 spilte han P i dogmefilmen Et rigtigt menneske av Åke Sandgren. Samme år var han med i barne-pirat-filmen Jolly Roger, regissert av Lasse Spang Olsen, i rollen som erkeengelen Theobalt.

I 2002 spilte han i actionfilmen Gamle menn i nye biler. Samme år var han også med i Susanne Biers dogmefilm Elsker deg for evig. Kaas spilte Joachim, som etter en påkjørsel blir lam fra halsen og ned, hvoretter hans kjæreste innleder et forhold med den behandlende lege. For rollen mottok han Bodilprisen for beste mannlige birolle og	Robertprisen for årets mannlige birolle i 2003. Denne Bodilprisen gjorde ham til den første skuespiller som har mottatt tre Bodil-statuetter før 30-års dagen sin.
Han var også med i et avsnitt av DRs krimserie Rejseholdet i 2002.

 2003–2010: De grønne slakterne, Brødre, Engler & demoner 
I 2003 hadde Kaas to roller i Anders Thomas Jensens morbide komedie De grønne slakterne, da han spilte begge av de to tvillingene; slakteren Bjarne og den utviklingshemmede Eigil. I filmen fremstilt Kaas sammen med Mads Mikkelsen to kompanjonger som kjemper med få fart på slakterforretningen sin, inntil de en dag får fatt på noe helt spesielt kjøtt, som snart blir ettertraktet av kundene i byen.

Samme år hadde han også hovedrollen i Christoffer Boes Reconstruction og en mindre birolle i actionfilmen Rembrandt.

I 2004 vendte Kaas kortvarig tilbake til teatret. Han medvirket i forestillingen Demokrati på Betty Nansen Teatret, og i Tom Stoppards Rosenkrantz og Gyldenstjern er døde på Aveny-T.

Dette året var han kun med i en film; Susanne Biers Brødre, hvor han hadde rollen som Jannik.

I 2005 medvirket Kaas i thrilleren Mørke i rollen som Jacob. Hans funksjonshemmede søster begår selvmord på  bryllupsnatten under mystiske omstendigheter. Filmen er regissert av Jannik Johansen, og foregår i byen Mørke på Djursland.

Samme år spilte Kaas også med i Tomas Villum Jensens Solkongen, hvor han hadde hovedrollen som Tommy, som forelsker seg i en nesten 30 år eldre og velstående enke, spilt av Birthe Neumann. Kaas' halvbror, Jeppe Kaas, komponerte musikken til filmen.

Kaas opptrådte i 2005 også i mindre biroller i filmene Adams epler av Anders Thomas Jensen og Allegro av Christoffer Boe.

I 2006 spilte Kaas i Tomas Villum Jensens film Sprængfarlig bombe. Samme år var han sammen med flere andre danske skuespillere med på innspilling av CDen Danske Filmhits, hvor kjente sanger fra eldre danske filmer ble sunget inn på nytt. Kaas sang «Jeg sætter min hat som jeg vil» fra filmen Jeg er sgu min egen (1967), hvor sangen opprinnelig ble sunget av Daimi Gentle.

I 2007 medvirket Kaas i Ole Bornedals thriller Kærlighed på film og året etter i Kandidaten av Kasper Barfoed.

I 2009 var Kaas med i den amerikanske filmen Engler & demoner. Samme år medvirket han også i komedie- og actionfilmen Ved verdens ende.

Kaas opptrådte for første gang som vert ved awardshowet Zulu Comedy Galla, som ble avholdt i 2009.

Kaas spilte i 2010 med i komedien Parterapi, som en del av et ektepar, som for å kunne finansiere kjøpet av drømmehjemmet, har en losjerende boende, som agerer parterapeut på godt og ondt. Samme år spilte han også med i den norske filmen  Varg Veum – Skriften på veggen, hvor han fremstilte Veums fiende, Kniven. I 2010 spilte han i tillegg i den canadiske filmen The Whistleblower i rollen som Jan.

 2011–2015: Dirch, Nik & Ras, Forbrytelsen, Avdeling Q 
I 2011 spilte Kaas rollen som en av Danmarks mest kjente komikere, Dirch Passer, i filmen Dirch, som skildrer komikerens liv fra 1955 og frem til han døde i 1980. Lars Ranthe spilte Passers gode venn Kjeld Petersen. Ettersom Kaas' far, Preben Kaas, i høy grad også var en del av Dirch Passers liv, da Kaas skrev mange av Passers revynumre, skulle han derfor også portretteres i filmen. Preben Kaas ble spilt av Martin Buch. Nikolaj Kaas uttalte at nettopp den delen av prosjektet var vanskelig.

I september 2011 var Kaas igjen vert for Zulu Comedy Galla, hvor han og skuespilleren Rasmus Bjerg samtidig debuterte som duoen Nik & Ras med sangen «Fugt i fundamentet» feat. Pharfar og Burhan G.Duoen ble dannet i forbindelse med showet som en parodi på den danske duoen Nik & Jay. 

I 2012 spilte Kaas med i Hella Joofs romantiske komedie Sover Dolly på ryggen?, hvor han hadde rollen som Gordon. Filmen mottok relativt god omtale  av anmelderen hos Ekkofilm som ga den tre av seks mulige stjerner. Samme år var han også med i tredje og siste sesong av DRs krimi-dramaserie Forbrytelsen III, hvor han spilte PET-medarbeideren Mathias Borch. For rollen mottok han Robertprisen for årets mannlige hovedrolle – TV-serie i 2013.

I 2013 inntok Kaas for første gang rollen som vicekriminalkommissær Carl Mørck i den første filmatisering av Jussi Adler-Olsens bokserie om Avdeling Q i filmen Kvinnen i buret, regissert av Mikkel Nørgaard etter manus av Nikolaj Arcel. I filmen spilte Kaas sammen med Fares Fares, Sonja Richter og Mikkel Boe Følsgaard Filmen ble nominert i flere kategorier av blant annet Robertprisen og Bodilprisen.

Til tross for at filmen fikk god mottakelse har forfatteren Adler-Olsen siden uttalt at han aldri brydde seg om rolleinnehaverne Kaas og Fares, da han mener at karakterene portrettert i filmen er langt fra de han har skildret i sine bøker.
Samme år spilte Kaas også i den canadiske filmen Mad Ship.

I Fasandreperne fra 2014 hadde Kaas igjen rollen som Carl Mørck. Samme år medvirket Kaas også i Susanne Biers En chance til, som hadde verdenspremiere på Toronto internasjonale filmfestival i september i 2014.  Han hadde også en mindre rolle som sovjetisk spion under Josef Stalins regime i thrilleren Child 44.

I 2015 spilte han i Anders Thomas Jensens Mænd og høns. I Flaskepost fra P fra 2016 inntok Kaas igjen rollen som Carl Mørck i den tredje filmatisering av Avdeling Q.  Samme år var han også med i første sesong av DRs krimserie Bedrag. For sine prestasjoner i Flaskepost fra P og Bedrag ble Kaas nominert til både Robertprisen for årets mannlige hovedrolle og Robertprisen for årets mannlige birolle – TV-serie forut for Robertfesten 2017.

 2017–: Rettferdighetens ryttere, Riget Exodus, regi-debut 
I 2017 spilte Kaas og Trine Dyrholm i dramaet Du forsvinder av Peter Schønau Fog. For sin rolle ble han en nominert til Robertprisen for årets mannlige hovedrolle forut for Robertfesten 2018.

I perioden 2017–2021 medvirket han i den britiske historiske TV-serien Britannia, hvor han hadde rollen som Divis i 21 episoder.

I 2018 opptrådte Kaas for siste gang som Carl Mørck i filmen Journal 64 og året etter i filmen Kollision av Mehdi Avaz.

I 2020 spilte Kaas i sin femte Anders Thomas Jensen-produksjon med filmen Rettferdighetens ryttere. For sin rolle som Otto ble han nominert til Bodil- og Robert for beste mannlige birolle.

I 2022 var Kaas med i tredje sesong av Lars von Triers TV-serie Riget i dens avsluttende, men selvstendige sesong, Riget Exodus. Samme år spilte han også i Paprika Steens Fædre og mødre. 

I 2023 debuterte han som regissør med TV-serien Agent. I tillegg til regien var han også hovedforfatter.

I 2024 medvirket Kaas i Thomas Vinterbergs TV-serie Familier som våre.  Samme år spilte han hovedrollen i Charlotte Sielings Veien hjem.

 Filmografi 
 Bak kamera 
 År Tittel Verk Bidrag 2023 Agent TV-serieRegi og hovedforfatter
 Som skuespiller 
 Spillefilmer 
 År Tittel Rolle 2025 Den siste viking Anker 2024 Veien hjem Christian  2022 Fædre og mødre Tommy 2020 Rettferdighetens ryttere Otto 2019 Kollision Leo  2018 Journal 64 Carl Mørck 2017 Du forsvinner Frederik Halling 2016 Birkebeinerne Orm  Flaskepost fra P Carl Mørck 2015 Child 44 Ivan Sukov Mænd og høns  Gregor  En chance til Tristan  2014 Fasandreperne Carl Mørck 2013 Kvinnen i buret  Carl Mørck Mad Ship Tomas Skytten Thomas Borby 2012 Sover Dolly på ryggen? Gordon Dennis 2011 Dirch  Dirch Passer Beast Valdemar 2010 Varg Veum – Skriften på veggen  Kniven Parterapi Anders The Whistleblower Jan Van Der Velde  2009Engler & demonerVed verdens ende	 		Adrian Applaus	 	Nick 2008 Kandidaten Jonas Bechmann 2007 Kærlighed på film Sebastian 2006Sprængfarlig bombeClaus Volter Pu-239	 		Tusk  2005MørkeJacob Adams epler 		Holger Solkongen 		Tommy Allegro 		Alex i Zonen  2004 Brødre Jannik 2003Reconstruction  Alex David Rembrandt 		 Carsten  Dogville 		 Tom De grønne slakterne	Bjarne/Eigil  2002Udvidelse af kampzonen MichelElsker deg for evig		  Joachim  Gamle menn i nye biler 		   Martin 2001Jolly Roger Erkeengelen TheobaltEt virkelig menneske	  P  2000Max Spacy Den Vægelsindede	 Torben Blinkende lykter	 Stefan  1999Kajen mod vest FakI Kina spiser de hunder	 Martin Besatt	 Morten  1994 Min fynske barndom Carl III  1991 Gutta fra St.Petri  Otto Hvidmann

 TV-serier 
 År Tittel Rolle 2024 Familier som våre Jacob 2019 Forhøret, to episoder Sebastian  2017 Nipskanalen Nikolaj  2016 Bedrag, ti episoder Alexander Sødergren   2012 Forbrytelsen III, ti episoder Mathias Borch  2006Danni Thomas  2002Rejseholdet Eik 2001De udvalgte Bjørn Christensen 2000Edderkoppen Rudolf 1999 Taxa Dan1992MørklægningTysk soldat

 Stemme 
 År Tittel Rolle2020SjelJoe Gardner2018Spider-Man: Into the Spider-VersePeter Parker2011Orla FrøsnapperOrla Frøsnapper, bl.a.2007Surf’s UpChicken JoeRottatouilleRotten Remy2006Min bror bjørnen 2 KenaiDen grimme ælling og mig Grimme (tenåring)2004Der var engang...Flere roller2003Min bror bjørnen Kenai2002Tarzan & Jane Tarzan1999TarzanTarzan
 Kortfilmer 
 År Tittel Rolle2011Grantræet  Grantreet 2001Hr. Boe & co's Anxiety Leo1997Davids bogmedvirkendeJacobs liste Per 

 Priser (utvalg) 
ÅrPrisTittelResultat2025Robertprisen for årets mannlige hovedrolleVejen hjem2025Robertprisen for årets mannlige hovedrolle – TV-serieFamilier som våre2021Bodilprisen for beste mannlige birolleRettferdighetens ryttereRobertprisen for årets mannlige hovedrolle2018Robertprisen for årets mannlige hovedrolleDu forsvinner2017Robertprisen for årets mannlige hovedrolleFlaskepost fra P2017Robertprisen for årets mannlige birolle – TV-serieBedrag, sesong 32015Robertprisen for årets mannlige hovedrolleFasandreperne2014Robertprisen for årets mannlige hovedrolleKvinnen i buret2013Robertprisen for årets mannlige hovedrolle – TV-serieForbrydelsen III2012Bodilprisen for beste mannlige hovedrolleDirchRobertprisen for årets mannlige hovedrolle2008Robertprisen for årets mannlige birolleKærlighed på film2007Robertprisen for årets mannlige birolleSprængfarlig bombe2006Robertprisen for årets mannlige hovedrolleMørke2005Bodilprisen for beste mannlige hovedrolleBrødreRobertprisen for årets mannlige birolle2004Robertprisen for årets mannlige hovedrolleDe grønne slagtere2003Bodilprisen for beste mannlige birolleElsker deg for evigRobertprisen for årets mannlige birolle2002Bodilprisen for beste mannlige hovedrolleEt riktig menneskeRobertprisen for årets mannlige hovedrolle2001Robertprisen for årets mannlige birolleBlinkende lykter1999Bodilprisen for beste mannlige birolleIdiotene1992Bodilprisen for beste mannlige birolleGutta fra St.PetriRobertprisen for årets mannlige birolle

 Referanser 


























 Eksterne lenker 


Kategori:Danske skuespillere
Kategori:Bodilprisen for beste mannlige hovedrolle
Kategori:Bodilprisen for beste mannlige birolle
Kategori:Robertprisen for årets mannlige hovedrolle
Kategori:Robertprisen for årets mannlige birolle
Kategori:Robertprisen for årets mannlige hovedrolle – TV-serie
Kategori:Mottakere av Ove Sprogøe Prisen
Kategori:Personer fra Rødovre
Kategori:Slekten Kaas (med Muren)